Трэба адзначыць, што прадстаўнікі расійскай чыгункі ўспрынялі ініцыятыву асіповіцкіх вагонабудаўнікоў без энтузіязму. Яны зрабілі ўсё магчымае, каб абараніць айчынных вытворцаў ад з’яўлення яшчэ аднаго канкурэнта, так што намесніку гендырэктара СЗАТ “АВЗ” Iгару Валовічу і галоўнаму інжынеру Вячаславу Атрохаву давялося прыкласці немала сіл і дыпламатычных здольнасцей, каб абгрунтаваць магчымасць карыстання расійскімі транспартнымі кампаніямі прадукцыяй прадпрыемства.